**Kód výzvy: PSK-UV-005-2024-DV-ESF+**

**Názov výzvy: Podpora usporiadania právnych vzťahov k pozemkom v obciach s prítomnosťou MRK formou jednoduchých pozemkových úprav**

# Zoznam oprávnených výdavkov

Oprávnené výdavky v nižšie uvedených skupinách výdavkov musia spĺňať pravidlá hospodárnosti účelnosti a účinnosti a dodržiavanie zásady ,,hodnota za peniaze/ value for money“. Oprávnené výdavky sú:

* súčasťou schváleného rozpočtu projektu,
* zahrnuté v zmluve o poskytnutí nenávratného finančného príspevku (ďalej len „NFP“)
* v súlade s podmienkami Príručky k oprávnenosti výdavkov,
* v súlade s podmienkami vo výzve
* v súlade s obvyklými cenami v danom mieste a čase.

Výdavky, ktorých výška je vo výzve obmedzená finančnými limitmi, nie je žiadateľ povinný na účely konania o ŽoNFP preukazovať ďalším (doplňujúcim) spôsobom. Ich výška bude v konaní o ŽoNFP uznaná maximálne do výšky stanoveného finančného limitu.

Výdavky sú oprávnené **od 1. januára 2021**.

# A. HLAVNÉ AKTIVITY PROJEKTU

**Trieda 01 – Dlhodobý nehmotný majetok**

**Skupina 019 Ostatný dlhodobý nehmotný majetok[[1]](#footnote-1)**

**Spracovanie a vykonanie projektu JPÚ**

V prípade, ak je predpoklad, že projekt JPÚ sa v budúcnosti využije na technické zhodnotenie už existujúceho územného plánu (za technické zhodnotenie dlhodobého nehmotného majetku sa považuje jeho zhodnotenie, ktorého obstarávacia cena je viac ako 1 700 eur), účtuje sa na ťarchu tejto skupiny výdavkov;

Práce pri príprave úvodných podkladov, vyhotovení a vykonaní projektu jednoduchých pozemkových úprav (ďalej len „JPÚ“) a ostatných úkonov v konaní o JPÚ, ktoré vykonávajú **odborne spôsobilé osoby** (fyzické osoby), ktoré majú oprávnenie na projektovanie pozemkových úprav podľa §25a zákona o pozemkových úpravách[[2]](#footnote-2) a/alebo právnické osoby, ktoré zamestnávajú takéto osoby (ďalej len „projektant JPÚ“). Práca projektanta JPÚ spočíva najmä v komunikácii so správnymi orgánmi a ďalšími dotknutými orgánmi, vlastníkmi pozemkov v obvode JPÚ, užívateľmi a združením účastníkov pozemkových úprav, vykonávaní geodetických prác – polohopisné a výškopisné zameranie skutočného stavu, inžinierskych sietí a spoločných zariadení a opatrení, vyhotovení podkladov pre rozhodnutia správneho orgánu, podieľa sa na zabezpečení potrebných povolení týkajúcich sa ochrany poľnohospodárskej pôdy a zmeny druhu pozemkov, na vyhotovení podkladov pre ocenenie pozemkov, spracovaní projektantských prác a vytyčovaní nových pozemkov, podkladov pre zápis projektu pozemkových úprav do katastra nehnuteľností a pod.

Obsahom jednoduchých pozemkových úprav je racionálne priestorové usporiadanie pozemkového vlastníctva v dotknutom území, ktoré zahŕňa[[3]](#footnote-3) :

* zistenie a usporiadanie vlastníckych a užívacích pomerov, ako aj súvisiacich iných vecných práv v obvode pozemkových úprav a nové prerozdelenie pozemkov
* technické, ekologické, ekonomické a právne opatrenia súvisiace s novým usporiadaním právnych pomerov.

**Jednotlivé fázy realizácie JPÚ v osídlení MRK (obvod I. typu) zahŕňajú:**

|  |  |
| --- | --- |
| **Fázy realizácie JPÚ** | **Predpokladané etapy konania o JPÚ[[4]](#footnote-4)** |
| **1. fáza - Úvodné podklady JPÚ** | Operát obvodu projektu JPÚ (určenie hranice obvodu JPÚ, zobrazenie hranice obvodu JPÚ do katastra nehnuteľností, rozdelenie parciel registra „C“ hranicou obvodu JPÚ, zmeny v údajoch katastra nehnuteľností súvisiace s hranicou obvodu JPÚ, účelové mapovanie polohopisu a výškopisu pre JPÚ) |
| Mapa hodnoty pozemkov |
| Miestny územný systém ekologickej stability na účely JPÚ (ak relevantné) a Všeobecné zásady funkčného usporiadania územia |
| Register pôvodného stavu |
| **2. fáza - Projekt JPÚ** | Zásady umiestnenia nových pozemkov |
| Rozdeľovací plán vo forme umiestňovacieho a vytyčovacieho plánu |
| Zoznam vyrovnaní v peniazoch |
| Plán spoločných zariadení a opatrení a plán verejných zariadení a opatrení |
| **3. fáza - Vykonanie projektu JPÚ** | Postup prechodu na hospodárenie v novom usporiadaní |
| Rozdeľovací plán vo forme geometrického plánu alebo vo forme obnovy katastrálneho operátu novým mapovaním |

Rozsah a skladbu projektovej dokumentácie na vypracovanie a vykonanie projektu pozemkových úprav spolu s odôvodnením určuje správny orgán v rozhodnutí o povolení JPÚ[[5]](#footnote-5).

**Jednotlivé fázy realizácie JPÚ pre obvod II. typu a obvod III. typu zahŕňajú:**

|  |  |
| --- | --- |
| **Fázy realizácie JPÚ** | **Predpokladané etapy konania o JPÚ[[6]](#footnote-6)** |
| **1. fáza - Úvodné podklady JPÚ** | Operát obvodu projektu JPÚ |
| Mapa hodnoty pozemkov, Register pôvodného stavu |
| Miestny územný systém ekologickej stability na účely JPU (ak relevantné), Všeobecné zásady funkčného usporiadania územia |
| **2. fáza – Projekt JPÚ[[7]](#footnote-7)** | Zásady umiestnenia nových pozemkov |
| Plán spoločných a verejných zariadení a opatrení |
| Rozdeľovací plán vo forme umiestňovacieho a vytyčovacieho plánu |
| **3. fáza - Vykonanie projektu JPÚ** | Postup prechodu na hospodárenie v novom usporiadaní (ak relevantné), vytýčenie hraníc nových pozemkov |
| Rozdeľovací plán vo forme geometrického plánu alebo vo forme obnovy katastrálneho operátu novým mapovaním |

Rozsah a skladbu projektovej dokumentácie na vypracovanie a vykonanie projektu pozemkových úprav spolu s odôvodnením určuje správny orgán v rozhodnutí o povolení JPÚ[[8]](#footnote-8).

**Fáza realizácie JPÚ - spracovanie a vykonanie projektu JPÚ (3. fáza) pre HAP 4 zahŕňa:**

|  |  |
| --- | --- |
| **Fáza realizácie JPÚ** | **Predpokladané etapy konania o JPÚ[[9]](#footnote-9)** |
| **3. fáza - Vykonanie projektu JPÚ** | Postup prechodu na hospodárenie v novom usporiadaní (ak relevantné), vytýčenie hraníc nových pozemkov |
| Rozdeľovací plán vo forme geometrického plánu alebo vo forme obnovy katastrálneho operátu novým mapovaním |
|  |

Rozsah a skladbu projektovej dokumentácie na vypracovanie a vykonanie projektu pozemkových úprav spolu s odôvodnením určuje správny orgán v rozhodnutí o povolení JPÚ[[10]](#footnote-10).

**Trieda 51 – Služby**

**Skupina 518 Ostatné služby[[11]](#footnote-11)**

**Spracovanie a vykonanie projektu JPÚ**

V prípade, ak je predpoklad, že projekt JPÚ sa v budúcnosti využije na technické zhodnotenie už existujúceho územného plánu (za technické zhodnotenie dlhodobého nehmotného majetku sa považuje jeho zhodnotenie, ktorého obstarávacia cena je viac ako 1 700 eur), účtuje sa na ťarchu skupiny výdavkov 019;

Práce pri príprave úvodných podkladov, vyhotovení a vykonaní projektu jednoduchých pozemkových úprav (ďalej len „JPÚ“) a ostatných úkonov v konaní o JPÚ, ktoré vykonávajú **odborne spôsobilé osoby** (fyzické osoby), ktoré majú oprávnenie na projektovanie pozemkových úprav podľa §25a zákona o pozemkových úpravách[[12]](#footnote-12) a/alebo právnické osoby, ktoré zamestnávajú takéto osoby (ďalej len „projektant JPÚ“).

Práca projektanta JPÚ spočíva najmä v komunikácii so správnymi orgánmi a ďalšími dotknutými orgánmi, vlastníkmi pozemkov v obvode JPÚ, užívateľmi a združením účastníkov pozemkových úprav, vykonávaní geodetických prác – polohopisné a výškopisné zameranie skutočného stavu, inžinierskych sietí a spoločných zariadení a opatrení, vyhotovení podkladov pre rozhodnutia správneho orgánu, podieľa sa na zabezpečení potrebných povolení týkajúcich sa ochrany poľnohospodárskej pôdy a zmeny druhu pozemkov, na vyhotovení podkladov pre ocenenie pozemkov, spracovaní projektantských prác a vytyčovaní nových pozemkov, podkladov pre zápis projektu pozemkových úprav do katastra nehnuteľností a pod.

Obsahom jednoduchých pozemkových úprav je racionálne priestorové usporiadanie pozemkového vlastníctva v dotknutom území, ktoré zahŕňa[[13]](#footnote-13):

* zistenie a usporiadanie vlastníckych a užívacích pomerov, ako aj súvisiacich iných vecných práv v obvode pozemkových úprav a nové prerozdelenie pozemkov
* technické, ekologické, ekonomické a právne opatrenia súvisiace s novým usporiadaním právnych pomerov.

**Jednotlivé fázy realizácie JPÚ v osídlení MRK (obvod I. typu) zahŕňajú:**

|  |  |
| --- | --- |
| **Fázy realizácie JPÚ** | **Predpokladané etapy konania o JPÚ[[14]](#footnote-14)** |
| **1. fáza - Úvodné podklady JPÚ** | Operát obvodu projektu JPÚ v (určenie hranice obvodu JPÚ, zobrazenie hranice obvodu JPÚ do katastra nehnuteľností, rozdelenie parciel registra „C“ hranicou obvodu JPÚ, zmeny v údajoch katastra nehnuteľností súvisiace s hranicou obvodu JPÚ, účelové mapovanie polohopisu a výškopisu pre JPÚ |
| Mapa hodnoty pozemkov |
| Miestny územný systém ekologickej stability na účely JPÚ (ak relevantné) a Všeobecné zásady funkčného usporiadania územia |
| Register pôvodného stavu |
| **2. fáza - Projekt JPÚ** | Zásady umiestnenia nových pozemkov |
| Rozdeľovací plán vo forme umiestňovacieho a vytyčovacieho plánu |
| Zoznam vyrovnaní v peniazoch |
| Plán spoločných zariadení a opatrení a plán verejných zariadení a opatrení |
| **3. fáza - Vykonanie projektu JPÚ** | Postup prechodu na hospodárenie v novom usporiadaní |
| Rozdeľovací plán vo forme geometrického plánu alebo vo forme obnovy katastrálneho operátu novým mapovaním |

Rozsah a skladbu projektovej dokumentácie na vypracovanie a vykonanie projektu pozemkových úprav spolu s odôvodnením určuje správny orgán v rozhodnutí o povolení JPÚ.[[15]](#footnote-15)

**Jednotlivé fázy realizácie JPÚ pre obvod II. typu a obvod III. typu zahŕňajú:**

|  |  |
| --- | --- |
| **Fázy realizácie JPÚ** | **Predpokladané etapy konania o JPÚ[[16]](#footnote-16)** |
| **1. fáza - Úvodné podklady JPÚ** | Operát obvodu projektu JPÚ |
| Mapa hodnoty pozemkov, Register pôvodného stavu |
| Miestny územný systém ekologickej stability na účely JPU (ak relevantné), Všeobecné zásady funkčného usporiadania územia |
| **2. fáza – Projekt JPÚ[[17]](#footnote-17)** | Zásady umiestnenia nových pozemkov |
| Plán spoločných a verejných zariadení a opatrení |
| Rozdeľovací plán vo forme umiestňovacieho a vytyčovacieho plánu |
| **3. fáza - Vykonanie projektu JPÚ** | Postup prechodu na hospodárenie v novom usporiadaní (ak relevantné), vytýčenie hraníc nových pozemkov |
| Rozdeľovací plán vo forme geometrického plánu alebo vo forme obnovy katastrálneho operátu novým mapovaním |

Rozsah a skladbu projektovej dokumentácie na vypracovanie a vykonanie projektu pozemkových úprav spolu s odôvodnením určuje správny orgán v rozhodnutí o povolení JPÚ[[18]](#footnote-18).

**Fáza realizácie JPÚ - spracovanie a vykonanie projektu JPÚ (3. fáza) pre HAP 4 zahŕňa:**

|  |  |
| --- | --- |
| **Fáza realizácie JPÚ** | **Predpokladané etapy konania o JPÚ[[19]](#footnote-19)** |
| **3. fáza - Vykonanie projektu JPÚ** | Postup prechodu na hospodárenie v novom usporiadaní (ak relevantné), vytýčenie hraníc nových pozemkov |
| Rozdeľovací plán vo forme geometrického plánu alebo vo forme obnovy katastrálneho operátu novým mapovaním |
|  |

Rozsah a skladbu projektovej dokumentácie na vypracovanie a vykonanie projektu pozemkových úprav spolu s odôvodnením určuje správny orgán v rozhodnutí o povolení JPÚ[[20]](#footnote-20).

**Konzultant JPÚ**

Poskytovanie služieb súvisiacich s procesom JPÚ, ktoré sú obstarávané dodávateľsky. Z časového hľadiska práca konzultanta JPÚ je vykonávaná po podaní žiadosti o povolenie JPÚ na okresný úrad, pozemkový a lesný odbor a počas prípravného konania, za účelom zabezpečenia plynulého priebehu prípravného konania, až do začatia realizácie činnosti projektanta JPÚ na základe zmluvy o poskytnutí služieb/zmluvy o dielo, predmetom, ktorej je samotné spracovanie a vykonanie projektu JPÚ.

Ide najmä o tieto činnosti:

* **analýza realizovateľnosti projektu**[[21]](#footnote-21) – vypracovanie, aktualizácia, doplnenie;
* **zabezpečenie skupinových stretnutí[[22]](#footnote-22)** v štádiu prípravného konania JPÚ za účelom informovania, usmernenia a vysvetlenia výhod JPÚ. Konzultant JPÚ formou prezentácie s praktickými príkladmi riešenia dotknutého územia prezentuje výhody jednoduchých pozemkových úprav pre dotknuté subjekty, vysvetlí základné princípy a postupy konania v zmysle zákona o pozemkových úpravách. Skupinové stretnutie je primárne zamerané na vlastníkov pozemkov v obvode/obvodoch JPÚ, ako aj príslušníkov marginalizovaných rómskych komunít (ďalej len „MRK“) žijúcich na týchto pozemkoch. Cieľom je dosiahnuť súhlas vlastníkov pozemkov v obvode JPÚ s konaním JPÚ;
* **spracovane podkladov** pre prípravné konanie prebiehajúce na okresnom úrade, pozemkový a lesný odbor;
* **vykonávanie úkonov** smerom k správnemu orgánu a k obci za účelom vydania rozhodnutia o povolení o JPÚ;
* a pod.

**Činnosť konzultanta JPÚ predchádza činnosti projektanta JPÚ, t. j. tieto činnosti plynulo na seba nadväzujú, preto z dôvodu zamedzenia duplicity financovania nesmú byť činnosti konzultanta JPÚ a  projektanta JPÚ v rámci spracovania a vykonania projektu JPÚ, vykonávané v projekte súčasne.**

***Kvalifikačné predpoklady:***

Min. II. stupeň vysokoškolského štúdia v odbore geodézia a kartografia, napr. geodet/autorizovaný geodet a kartograf / oprávnený projektant pozemkových úprav.

**Výdavky na vypracovanie územnoplánovacej dokumentácie (ÚPD)**

Oprávnené náklady na spracovanie územnoplánovacej dokumentácie sú pomerne vypočítané náklady za časť týkajúcu sa projektu:

1. **Územný plán obce / územný plán zóny**

Pomerná časť oprávnená na financovanie z projektu je stanovená nasledujúcim vzorcom:

**počet obyvateľov v osídlení v obci (horný interval podľa aktuálneho Atlasu MRK platného v čase predloženia ŽoNFP) / celkový počet obyvateľov v obci = koeficient, ktorým sa vynásobia celkové náklady za vypracovanie územného plánu obce / územného plánu zóny.**

1. **Zmena územného plánu obce / územného plánu zóny**

Pomerná časť oprávnená na financovanie z projektu je stanovená nasledujúcim vzorcom:

1. **m2 územia príslušného obvodu riešeného v projekte / m2 celkového územia riešeného v rámci zmeny územného plánu = koeficient, ktorým sa vynásobia celkové náklady za zmenu územného plánu obce/ územného plánu zóny**

**.**

**Pozor! Výdavky uplatňované v projekte nesmú byť financované z dotácie na spracovanie územnoplánovacej dokumentácie v zmysle zákona 226/2011 Z. z. o poskytovaní dotácií na spracovanie územnoplánovacej dokumentácie obcí v znení neskorších predpisov.**

**Trieda 93 – Rezerva**

**Skupina 930 - Rezerva na nepredvídané výdavky**

Rezerva na nepredvídané výdavky (pre skupiny oprávnených výdavkov 019 Ostatný dlhodobý nehmotný majetok alebo 518 Ostatné služby) sa aktivuje iba v prípade zmeny výšky výdavkov na spracovanie a vykonanie projektu JPÚ na základe **Rozhodnutia o povolení JPÚ príslušným správnym orgánom alebo v prípade legislatívnych zmien, ktoré by mali vplyv na rozpočet projektu.**

**Aktivácia výdavkov predstavuje zmenu projektu, ktorou dôjde k navýšeniu rozpočtovej položky Spracovanie a vykonanie projektu JPÚ pre obvod I., II. a III typu (HAP1-3).**

**Výdavky v zmenenej výške budú oprávnené** za dodržania nasledujúcich podmienok:

* predpokladané výdavky sú súčasťou schváleného rozpočtu (žiadateľ si v rozpočte pre HAP1-3 uplatní rezervu na výdavky na spracovanie a vykonanie projektu JPÚ);
* výdavky nepresiahnu sumu 10 % z celkových oprávnených výdavkov na Spracovanie a vykonanie projektu JPÚ s DPH za každý obvod osobitne;



* Výdavky budú považované za oprávnené v prípade, ak na základe vydaného Rozhodnutia o povolení JPÚ príslušným správnym orgánom budú tvoriť vyššiu sumu oproti schválenej výške v konaní o ŽoNFP za Spracovanie a vykonanie projektu JPÚ alebo počas konania o JPÚ dôjde k zmene obvodu na základe rozhodnutia príslušného správneho orgánu. Len v prípade navýšenia výdavkov v zmysle uvedených skutočností a za dodržania ostatných podmienok zadefinovaných vo výzve, môžu byť navýšené výdavky akceptované zo strany poskytovateľa;
* celkové **výdavky projektu neprekročenia výšku schváleného NFP.**

Rezervu na nepredvídané výdavky je možné použiť aj na pokrytie výdavkov v dôsledku legislatívnych zmien (napr. navýšenie DPH).

# B. PODPORNÉ AKTIVITY PROJEKTU

Pre stanovenie výšky výdavkov na podporné aktivity projektu sa uplatňuje zjednodušené vykazovanie výdavkov (ZVV) a to formou **paušálnej sadzby** **na nepriame výdavky podľa článku 54 písm. a) NSU**.

**Trieda 9x**

**Skupina 907 Paušálna sadzba na nepriame výdavky podľa článku 54 písm. a) NSU**

Žiadateľovi je umožnené uplatniť paušálnu sadzbu na nepriame výdavky[[23]](#footnote-23) podľa článku 54 písm. a) NSU a to vo výške 7 % podľa výšky oprávnených priamych nákladov. **Maximálnu výšku stanoveného % nie je možné zmeniť. Schválenú výšku prepočítanú na EUR nie je možné dodatočne navýšiť.**

Žiadateľ môže prostriedky, na ktoré mu v rámci uplatnenia paušálnej sadzby vznikne nárok použiť na úhradu nepriamych výdavkov súvisiacich s projektom.

**Spôsob výkonu kontroly v prípade zjednodušeného vykazovania výdavkov:**

Výkon kontroly správne nárokovanej výšky paušálu sa realizuje kontrolou žiadostí o platbu (vykonávaná na každej predloženej žiadosti o platbu zo strany prijímateľa).

Skutočne vynaložené výdavky spadajúce pod zjednodušené vykazovanie výdavkov, ďalšie skutočnosti spojené s týmito výdavkami (napr. účtovanie týchto výdavkov, verejné obstarávanie a pod.) nie sú predmetom kontroly počas ani po skončení implementácie projektu. Zjednodušené vykazovanie nákladov neznamená zrušenie povinnosti plne dodržiavať všetky uplatniteľné právne predpisy EÚ a vnútroštátne právne predpisy SR.

# C. SPÔSOB STANOVENIA VÝŠKY VÝDAVKOV V ROZPOČTE PROJEKTU

# Výšku výdavkov na priame aktivity stanovuje žiadateľ v Rozpočte projektu využitím nasledujúcich postupov:

# použitím finančných limitov (pre výdavky na spracovanie a vykonanie projektu JPÚ za obvod I. typu, konzultanta JPÚ)

# prieskumom trhových cien

# zmluvou s dodávateľom vrátane dodatkov k zmluve (ak v čase predloženia ŽoNFP je ukončené VO) a pod.

Ku každému výdavku v rozpočte projektu musí existovať relevantný podklad preukazujúci stanovenie cien v ŽoNFP.

# Finančné limity pre priame výdavky

SO stanovil nasledujúce podmienky pre stanovenie finančných limitov:

**Spracovanie a vykonanie projektu JPÚ za obvod I. typu**

Tabuľka 2

|  |  |  |
| --- | --- | --- |
| **Základná cena JPÚ - bez stavieb** | **Finančný limit** | |
| **Veľkosť obvodu projektu JPÚ:** | **EUR/m2 bez DPH** |  |
| do 0,99ha | 2,04 |  |
| od 1,0ha - do 2,99ha | 1,78 |  |
| od 3,00 - do 4,99ha | 1,52 |  |
| od 5,0ha | 1,23 |  |

Tabuľka 3

|  |  |  |  |
| --- | --- | --- | --- |
| **Koeficienty násobkov ku základnej cene JPÚ** (k hornej tabuľke) | | | |
|  | Počet vlastníkov **pozemkov** v obvode: | | |
| **Počet obydlí:** | **do 100** | **101 - 300** | **nad 301** |
| do 100 | 0,988 | 1,091 | 1,224 |
| 101 - 200 | 1,094 | 1,209 | 1,340 |
| 201 - 300 | 1,351 | 1,341 | 1,434 |
| 301 - 400 | 1,356 | 1,482 | 1,584 |
| nad 401 | 1,501 | 1,629 | 1,718 |

Tabuľka 4

|  |  |
| --- | --- |
| **Podiel jednotlivých fáz z celkovej ceny JPÚ** | |
| 1. fáza - Úvodné podklady JPÚ | 35% |
| 1. fáza - Projekt JPÚ | 40% |
| 1. fáza - Vykonanie projektu JPÚ | 25% |

Podiel jednotlivých fáz z celkovej ceny JPÚ nie je percentuálnym finančným limitom, ale predstavuje predpokladané fakturačné celky JPÚ. Výnimkou je percentuálny podiel na 3. fázu – Vykonanie projektu JPÚ, ktorý predstavuje max. podiel z ceny zmluvy o poskytnutí služieb na spracovanie a vykonanie projektu JPÚ a je záväzný pre realizáciu HAP 4.

**Hodnota celkových oprávnených výdavkov (COV) = výdavky súvisiace so spracovaním a vykonaním projektu JPÚ + navýšenie v prípade zmeny (max. do výšky 10% výdavkov na projekt JPÚ v rámci rezervy) + ostatné oprávnené výdavky (činnosť konzultanta JPÚ, vypracovanie/zmena územného plánu), výdavky na podporné činnosti (uplatnenie paušálu).**

**Príklad výpočtu oprávnených výdavkov za spracovanie a vykonanie projektu JPÚ (obvod I. typu):**

**Prvý obvod** - žiadateľ chce projektom vysporiadať obvod o výmere 20 542m2, o počte vlastníkov 250 a o počte obydlí 150. Žiadateľ vypočíta max. hodnotu za realizáciu projektu JPÚ ako 20 542 x 1,78€ x koef. 1,209 = 44 206,79€ (bez DPH). V rozpočte si môže žiadateľ následne uplatniť rezervu na navýšenie v prípade zmeny výšky výdavkov na realizáciu JPÚ (napr. na základe Rozhodnutia o povolení JPÚ príslušným orgánom, max. však do výšky 10 % zo sumy na spracovanie a vykonanie projektu JPÚ, 10 % x 44 206,79€ = 4420,6 €).

K tejto hodnote si môže žiadateľ následne pripočítať výdavky na činnosť a výkon konzultanta JPÚ, pomernú časť za vypracovanie/zmenu územného plánu (ak relevantné), DPH a paušál.

**518 Konzultant JPÚ**

Tabuľka 5 - Finančný limit na konzultanta s DPH (bez nároku na vrátenie DPH)

|  |  |  |  |
| --- | --- | --- | --- |
| **Oprávnený výdavok/** skupina výdavkov 518 | **Oprávnený výdavok** | **Finančný limit (celková cena práce v EUR/ hod.)** | |
| EUR/ hod. | EUR/ jeden obvod |
| **Výdavky spojené s činnosťou konzultanta za jeden obvod JPÚ** | Výdavky spojené s činnosťou konzultanta obstarané **dodávateľským spôsobom (518)**  Maximálna výška oprávnených výdavkov je 82,50 EUR/hod a zároveň maximálna výška výdavkov na jeden obvod je v sume  2 280,00 EUR.2**0** | **82,50** | **2 280,00** |

Tabuľka 6 - Finančný limit na konzultanta bez DPH (s nárokom na vrátenie DPH)

|  |  |  |  |
| --- | --- | --- | --- |
| **Oprávnený výdavok/** skupina výdavkov 518 | **Oprávnený výdavok** | **Finančný limit (celková cena práce v EUR/ hod.)** | |
| EUR/ hod. | EUR/ jeden obvod |
| **Výdavky spojené s činnosťou konzultanta za jeden obvod JPÚ** | Výdavky spojené s činnosťou konzultanta obstarané **dodávateľským spôsobom (518)**  Maximálna výška oprávnených výdavkov je 82,50 EUR/hod a zároveň maximálna výška výdavkov na jeden obvod je v sume  2 280,00 EUR.**[[24]](#footnote-24)** | **67,10** | **1 853,70** |

1. **Prieskum trhových cien**

V prípade, ak bola výška výdavku stanovená na základe prieskumu trhu, žiadateľ predkladá ako súčasť ŽoNFP dokumentáciu k prieskumu trhu. Uvedené platí aj v prípade, ak bola výška výdavku stanovená na základe prieskumu trhu pred vyhlásením VO, t.j pre prípady ak v čase predloženia ŽoNFP je začaté, ale neukončené VO. V prípade, ak sa preukáže, že žiadateľ uviedol v rozpočte projektu sumu, ktorá nie je podložená relevantnou dokumentáciou zo skutočne vykonaného prieskumu trhu, SO je v závislosti od identifikovaných nedostatkov oprávnený znížiť výšku zodpovedajúcich výdavkov, uznať výdavok v plnej výške ako neoprávnený alebo vyvodiť iné právne následky v konaní o žiadosti o NFP, resp. v súlade s podmienkami upravenými v Rozhodnutí o schválení ŽoNFP. Potenciálni dodávatelia oslovení v rámci prieskumu trhu musia byť spôsobilí dodať tovar, práce alebo služby, ktoré sú predmetom prieskumu trhu.

Prieskum trhu nesmie byť starší ako **6 mesiacov** ku dňu podania ŽoNFP. V prípade, že daný výdavok spadá pod tovar/službu/prácu, ktorá je v zmysle § 2 ods. 5, písm. o) a ods. 6, ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov bežne dostupná na trhu, prieskum trhu môže žiadateľ vykonať aj na základe údajov zverejnených na elektronickom trhovisku (www.eks.sk). V tomto prípade identifikuje minimálne 3 rovnaké alebo porovnateľné zákazky (s ohľadom na predmet zákazky), ktorých priemerná hodnota bude preukazovať hospodárnosť výdavku požadovaného žiadateľom.

Žiadateľ je oprávnený vykonať prieskum trhu aj identifikáciou minimálne 3 zmlúv, zverejnených v Centrálnom registri zmlúv (CRZ), na webovom sídle povinnej osoby alebo v Obchodnom vestníku (identifikácia zverejnených zmlúv musí obsahovať rovnaký, resp. porovnateľný predmet zmluvy). V prípadoch, ak je overená hospodárnosť na základe zmlúv, ktoré boli výsledkom postupu s využitím elektronického trhoviska alebo na základe zmlúv zverejnených v CRZ, zmluvy musia byť stále platné ku dňu realizácie prieskumu trhu alebo nie staršie ako 6 mesiacov ku dňu realizácie prieskumu trhu. Žiadateľ môže pri prieskume trhových cien využiť aj ceny tovarov, prác a služieb v programovom období 2014-2020 po zohľadnení aktuálneho cenového vývoja.

Ak ceny služieb nezaznamenali na trhu zmenu, je možné pre účely prieskumu trhu použiť aj ponuky staršie ako 6 mesiacov, avšak zdôvodnenie tejto skutočnosti musí byť súčasťou dokumentácie k prieskumu trhu.

1. **Zmluva s dodávateľom vrátane dodatkov k zmluve**

V prípade, ak bola výška výdavku stanovená na základe uzavretej zmluvy s úspešným uchádzačom ako výsledkom vykonaného verejného obstarávania, žiadateľ predkladá ako súčasť ŽoNFP zmluvu s úspešným uchádzačom vrátane dodatkov k zmluve (nepredkladá komplet dokumentáciu k verejnému obstarávaniu) a prieskum trhu. Žiadateľ je povinný uchovávať kompletnú dokumentáciu k verejnému obstarávaniu, vrátane zmluvy s úspešným uchádzačom u seba a v prípade požiadavky Poskytovateľa je povinný kedykoľvek v priebehu schvaľovacieho procesu alebo implementácie projektu, najneskôr v rámci príslušnej žiadosti o platbu, predložiť relevantnú dokumentáciu, na základe ktorej bola stanovená výška príslušného výdavku.

1. Prijímateľ sa môže rozhodnúť, ktorú zo skupín výdavkov použije (skupinu 019 alebo skupinu 518) [↑](#footnote-ref-1)
2. Zákon č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon o pozemkových úpravách“) [↑](#footnote-ref-2)
3. §1 zákona o pozemkových úpravách [↑](#footnote-ref-3)
4. Jednotlivé etapy konania o JPÚ predstavujú dokumentáciu vyhotovovanú projektantom JPÚ v konkrétnej fáze realizácie JPÚ [↑](#footnote-ref-4)
5. §8 ods. 1 písm. f) zákona o pozemkových úpravách [↑](#footnote-ref-5)
6. Jednotlivé etapy konania o JPÚ predstavujú dokumentáciu vyhotovovanú projektantom JPÚ v konkrétnej fáze realizácie JPÚ [↑](#footnote-ref-6)
7. Návrh nového usporiadania pozemkov v obvode projektu JPÚ [↑](#footnote-ref-7)
8. §8 ods. 1 písm. f) zákona o pozemkových úpravách [↑](#footnote-ref-8)
9. Jednotlivé etapy konania o JPÚ predstavujú dokumentáciu vyhotovovanú projektantom JPÚ v konkrétnej fáze realizácie JPÚ [↑](#footnote-ref-9)
10. §8 ods. 1 písm. f) zákona o pozemkových úpravách [↑](#footnote-ref-10)
11. Prijímateľ sa môže rozhodnúť, ktorú zo skupín výdavkov použije (skupinu 019 alebo skupinu 518) [↑](#footnote-ref-11)
12. Zákon č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon o pozemkových úpravách“) [↑](#footnote-ref-12)
13. §1 zákona o pozemkových úpravách [↑](#footnote-ref-13)
14. Jednotlivé etapy konania o JPÚ predstavujú dokumentáciu vyhotovovanú projektantom JPÚ v konkrétnej fáze realizácie JPÚ [↑](#footnote-ref-14)
15. §8 ods. 1 písm. f) zákona o pozemkových úpravách [↑](#footnote-ref-15)
16. Jednotlivé etapy konania o JPÚ predstavujú dokumentáciu vyhotovovanú projektantom JPÚ v konkrétnej fáze realizácie JPÚ [↑](#footnote-ref-16)
17. Návrh nového usporiadania pozemkov v obvode projektu JPÚ [↑](#footnote-ref-17)
18. §8 ods. 1 písm. f) zákona o pozemkových úpravách [↑](#footnote-ref-18)
19. Jednotlivé etapy konania o JPÚ predstavujú dokumentáciu vyhotovovanú projektantom JPÚ v konkrétnej fáze realizácie JPÚ [↑](#footnote-ref-19)
20. §8 ods. 1 písm. f) zákona o pozemkových úpravách [↑](#footnote-ref-20)
21. Ak je žiadateľom/partnerom obec, ktorá sa zapojila do národného projektu **Podpora vysporiadania právnych vzťahov k pozemkom v obciach s prítomnosťou marginalizovaných rómskych komunít** (vyzvanie OPLZNP-PO5-2019-2) (ďalej len „NP1) a/alebo národného projektu **Asistencia obciam s prítomnosťou marginalizovaných rómskych komunít pri usporiadaní právnych vzťahov k pozemkom pod osídleniami** (výzva PSK-UV-004-2023-NP-ESF+) (ďalej len „NP2“) **a súčasne** bola analýza realizovateľnosti projektu JPÚ v osídlení MRK vyhotovená v NP1 a/alebo NP2, činnosť konzultanta spojená s vyhotovením analýzy je oprávneným výdavkom len v prípade zmeny obvodu JPÚ oproti stavu, ktorý bol identifikovaný v  národnom projekte NP1 a/alebo NP2 [↑](#footnote-ref-21)
22. Z dôvodu zamedzenia duplicity financovania je táto činnosť konzultanta JPÚ oprávnená len za predpokladu, že žiadateľovi/partnerovi nie je poskytovaná z národného projektu „Asistencia obciam s prítomnosťou marginalizovaných rómskych komunít pri usporiadaní právnych vzťahov k pozemkom pod osídleniami“, ktorý je realizovaný v rámci výzvy **PSK-UV-004-2023-NP-ESF+.** [↑](#footnote-ref-22)
23. Nepriame výdavky sú definované v Príručke k oprávnenosti výdavkov [↑](#footnote-ref-23)
24. Maximálny počet hodín je nepriamo úmerne závislý od výšky hodinovej mzdy. To znamená, že v prípade nižšej hodinovej sadzby môže byť oprávnený vyšší počet hodín na objekt, maximálne však do dosiahnutia maximálnej výšky oprávnených výdavkov na jeden obvod. [↑](#footnote-ref-24)