|  |
| --- |
| **Zoznam a popis povinných príloh ŽoNFP** |
| 1. **Žiadateľ predkladá prílohy ŽoNFP elektronicky prostredníctvom ITMS.** Žiadateľ vloží prílohy ŽoNFP do ITMS a odošle ich z verejnej časti ITMS do neverejnej časti ITMS vo formáte stanovenom v tabuľke nižšie. Prílohy ŽoNFP, ktoré z technických alebo prevádzkových príčin nie je možné predložiť elektronicky (ITMS) (napr. veľkosť, rozsah prílohy, nefunkčnosť systému a pod.), môže žiadateľ predložiť v písomnej podobe, t. j. **listinne na adresu poskytovateľa uvedenú vo výzve** alebo **elektronickej podobe do e-schránky poskytovateľa**. 2. Prílohy musia byť vyplnené v slovenskom jazyku. V prípade, ak nie sú vyplnené v slovenskom jazyku alebo českom jazyku, je potrebné priložiť preklad do slovenského jazyka. 3. Záväzné formuláre vybraných príloh ŽoNFP tvoria spolu s formulárom ŽoNFP prílohu č. 1 výzvy. Pri tých prílohách ŽoNFP, kde je definovaný záväzný formulár prílohy, resp. je uvedený odkaz na záväzný formulár prílohy, je žiadateľ povinný predložiť prílohu v tejto definovanej forme. 4. V prípade, ak má poskytovateľ akékoľvek pochybnosti ohľadom preukázania splnenia PPP, vyzve žiadateľa na predloženie konkrétnej prílohy, resp. dokumentu. 5. Ak bol žiadateľ v rámci výzvy na doplnenie ŽoNFP vyzvaný na predloženie konkrétnej prílohy ŽoNFP, ktorá v predloženej ŽoNFP úplne absentovala a tá po doplnení ŽoNFP a následnej kontrole zo strany poskytovateľa vykazuje nedostatky, na základe ktorých vzniknú pochybnosti o pravdivosti alebo úplnosti danej prílohy, resp. na ňu nadväzujúcich príloh, poskytovateľ vyzve žiadateľa na nápravu údajov viažucich sa k danej prílohe a na ňu nadväzujúcich príloh. 6. Ďalšie informácie o predložení príloh ŽoNFP sú uvedené v časti Podmienky poskytnutia príspevku výzvy. |
| **Príloha č. 1 ŽoNFP: Plnomocenstvo/Písomné poverenie starostu obce (ak relevantné)** |
| **Formát predloženia prílohy: Sken (vo formáte .pdf) prostredníctvom ITMS** |
| Žiadateľ predkladá plnomocenstvo podľa záväzného formulára, ktorého vzor je zverejnený v rámci prílohy č. 1 výzvy „Formulár ŽoNFP s prílohami“ alebo Písomné poverenie starostu obce podľa § 13b zákona č. 369/1990 Zb. o obecnom zriadení v znení neskorších predpisov. |
| **Príloha č. 2 ŽoNFP: Uznesenie (výpis z uznesenia) obecného zastupiteľstva (ak relevantné)** |
| **Formát predloženia prílohy: Sken (vo formáte .pdf) prostredníctvom ITMS** |
| V rámci tejto prílohy ŽoNFP predkladá žiadateľ:  - uznesenie (výpis z uznesenia) obecného zastupiteľstva, ktorým obecné zastupiteľstvo súhlasí s realizáciou projektu v zmysle predloženej ŽoNFP s nasledovným minimálnym obsahom:  - kód výzvy (výnimkou je situácia, ak obecné zastupiteľstvo zasadalo pred vyhlásením výzvy, t.j. v tomto prípade nemusí obsahovať kód výzvy),  - názov projektu,  - súhlas zastupiteľstva s predložením ŽoNFP na SO,  alebo  - uznesenie (výpis z uznesenia) obecného zastupiteľstva, ktoré bude žiadateľ predkladať okresnému úradu, pozemkový a lesný odbor za účelom vydania rozhodnutia o povolení jednoduchých pozemkových úprav. |
| **Príloha č. 3 ŽoNFP: Súhrnné čestné vyhlásenie partnera žiadateľa (ak relevantné)** |
| **Formát predloženia prílohy: Sken (vo formáte .pdf) prostredníctvom ITMS** |
| V rámci tejto prílohy ŽoNFP žiadateľ predkladá súhrnné čestné vyhlásenie partnera žiadateľa, ktorého záväzný formulár je súčasťou prílohy č. 1 výzvy „Formulár ŽoNFP s prílohami“. V rámci súhrnného čestného vyhlásenia sú preddefinované vyhlásenia, prostredníctvom ktorých partner preukazuje splnenie vybraných PPP v súlade so spôsobom preukázania splnenia PPP uvedeným v časti *Podmienky poskytnutia príspevku* výzvy. |
| **Príloha č. 4 ŽoNFP: Upovedomenie o odklade exekúcie (ak relevantné)** |
| **Formát predloženia prílohy: Sken (vo formáte .pdf) prostredníctvom ITMS** |
| V rámci tejto prílohy ŽoNFP žiadateľ predkladá sken upovedomenia o odklade exekúcie, za účelom preukázania splnenia PPP *Podmienka zákazu vedenia výkonu rozhodnutia voči žiadateľov/partnerovi*. V prípade, ak celková súhrnná výška vymáhaného nároku, vrátane trov súvisiacich s výkonom rozhodnutia za všetky exekúcie alebo iné výkony rozhodnutia neprekračuje súhrnne 1 % NFP požadovaného žiadateľom v podanej ŽoNFP, nie je žiadateľ povinný túto prílohu predkladať. |
| **Príloha č. 5 ŽoNFP: Uznesenie (výpis z uznesenia) dotknutej susediacej obce[[1]](#footnote-1) (ak relevantné)** |
| **Formát predloženia prílohy: Sken (vo formáte .pdf) prostredníctvom ITMS** |
| V rámci tejto prílohy ŽoNFP predkladá žiadateľ za obec/obce  na území ktorých sa projekt fyzicky realizuje a táto obec vystupuje v projekte ako partner žiadateľa alebo ako obec o časť územia ktorej sa má rozšíriť katastrálne územie žiadateľa:   * uznesenie (výpis z uznesenia) obecného zastupiteľstva, ktorým obecné zastupiteľstvo dotknutej susediacej obce súhlasí s realizáciou projektu v zmysle predloženej ŽoNFP t.j. s usporiadaním vlastníckych a užívacích pomerov k pozemkom pod osídlením MRK , resp. v rozšírenom osídlení MRK formou jednoduchých pozemkových úprav z dôvodu: * podľa § 2 ods. 1 písm. j) zákona o pozemkových úpravách a/alebo * podľa § 2 ods. 1 písm. h) zákona o pozemkových úpravách   s uvedením min. náležitostí:  - kód výzvy (výnimkou je situácia, ak obecné zastupiteľstvo zasadalo pred vyhlásením výzvy, t.j. v tomto prípade nemusí obsahovať kód výzvy),  - názov projektu,  - súhlas zastupiteľstva s predložením ŽoNFP na SO,  alebo   * uznesenie obecného zastupiteľstva, ktoré bude susediaca obec, predkladať okresnému úradu, pozemkový a lesný odbor za účelom vydania rozhodnutia o povolení jednoduchých pozemkových úprav.   V prípade, ak susediaca obec na území, ktorej sa nachádza časť osídlenia MRK, resp. rozšírenia osídlenia a táto časť osídlenia nie je predmetom ŽoNFP , žiadateľ túto prílohu nepredkladá. Uvedené náležite zdôvodní vo Formulári ŽoNFP. |
| **Príloha č. 6 ŽoNFP:**  **Rozpočet projektu (podľa záväzného formulára)** |
| **Formát predloženia prílohy:**   * **rozpočet projektu vo formáte MS Excel prostredníctvom ITMS** * **záznam/záznamy o vykonaní prieskumu trhu vo formáte MS Excel prostredníctvom ITMS a zároveň**  **Sken (vo formáte .pdf) prostredníctvom ITMS** * **podklady na základe ktorých bola stanovená výška oprávnených výdavkov Sken (vo formáte .pdf) prostredníctvom ITMS** |
| Žiadateľ je povinný s náležitou pozornosťou vyplniť a predložiť túto prílohu, ktorej záväzný formulár je súčasťou prílohy č. 1 výzvy „Formulár ŽoNFP s prílohami“.  V položkovitom rozpise výdavkov sú preddefinované typy výdavkov. Žiadateľ pre každý výdavok uvedie/vyberie príslušné požadované údaje.  Pri výdavkoch, ktorých výška je obmedzená **limitmi na úrovni jednotkových výdavkov, t. j. finančnými limitmi** a žiadateľ:   * **nemá** uzavretú zmluvu s úspešným uchádzačom, ktorá je výsledkom verejného obstarávania/obstarávania, **nie je žiadateľ povinný** na účely konania o ŽoNFP preukazovať stanovenie ich výšky ďalším (doplňujúcim) spôsobom. Ich výška bude v konaní o ŽoNFP uznaná maximálne do výšky stanoveného finančného limitu. * **má** uzavretú zmluvu s úspešným uchádzačom, ktorá je výsledkom verejného obstarávania/obstarávania, preukazuje žiadateľ stanovenie výšky výdavku uzavretou zmluvou s úspešným uchádzačom. Výška výdavku bude v konaní o ŽoNFP uznaná podľa zmluvy s úspešným uchádzačom maximálne však do výšky stanoveného finančného limitu.   V rámci tejto výzvy ide o výdavky:  „**Spracovanie a vykonanie JPÚ Obvod I. typu“**  **„Konzultant JPÚ“**  Uvedené **nevylučuje možnosť žiadateľa stanoviť výšku týchto výdavkov prostredníctvom prieskumu tr**hu, avšak výška výdavkov bude v konaní o ŽoNFP uznaná maximálne do výšky stanoveného finančného limitu.  Finančný limit na tieto výdavky bol zo strany poskytovateľa stanovený ako postup na overenie hospodárnosti.  Pri výdavkoch, ktorých výška **nie je** obmedzená **finančnými limitmi** alebo **percentuálnymi limitmi** stanovuje žiadateľ výšku výdavkov prostredníctvom **prieskumu trhu** alebo **uzavretou zmluvu s úspešným uchádzačom**, ktorá je výsledkom verejného obstarávania/obstarávania. V prípade, ak žiadateľ preukazuje výšku výdavkov zmluvou s úspešným uchádzačom zároveň predkladá prieskum trhu z dôvodu preukázania hospodárnosti výdavkov.  V rámci tejto výzvy ide o výdavky:  **„Spracovanie a vykonanie JPÚ Obvod II. typu“**  **„Spracovanie a vykonanie JPÚ Obvod III. typu“**  **„Vypracovanie/zmena/aktualizácia územnoplánovacej dokumentácie“**  Ak je predmetom projektu výdavok **„Spracovanie a vykonanie projektu JPÚ (3. fáza)“** v rámci hlavnej aktivity č. 4 stanovuje žiadateľ výšku výdavku na základe uzavretej  **zmluvy s úspešným uchádzačom**, ktorá je výsledkom verejného obstarávania/obstarávania, pričom zohľadní percentuálny podiel pripadajúci na tretiu fázu realizácie projektu JPÚ, t. j. oprávneným výdavkom je max. **25% z ceny zmluvy o poskytnutí služieb**.  Žiadateľ predkladá rozpočet projektu podľa záväzného formulára. Žiadateľ vypĺňa jednotlivé hárky tejto prílohy ŽoNFP:   * Rozpočet projektu, * Fin. limit JPÚ (ak relevantné), * Prieskumu trhu (ak relevantné)   Hárok **Rozpočet projektu** – v rozpočte projektu sa uvádzajú jednotlivé výdavky, ktoré vzniknú v súvislosti s realizáciou projektu a spĺňajú podmienky oprávnenosti výdavkov. Bližšie pokyny k vyplneniu rozpočtu projektu sú uvedené priamo v hárku.  Hárok **Fin. limit JPÚ**– žiadateľ v tomto hárku uvádza údaje týkajúce sa obvodu I. typu, na základe, ktorých bude automaticky vpočítaná oprávnená výška výdavku. V prípade, ak predmetom projektu nie je realizácia obvodu I. typu, žiadateľ tento hárok nevypĺňa. Hárok **Záznam z** **prieskumu trhu** - žiadateľ v tomto pracovnom hárku uvádza závery z vykonaného prieskumu trhu pri tých zákazkách (výdavkoch projektu), ktorých výšku stanovil na základe prieskumu trhu. Bližšie informácie k vyplneniu záznamu o vykonaní prieskumu trhu sú uvedené priamo v hárku.  Výška výdavku sa v zázname o vykonaní prieskumu trhu stanoví ako aritmetický priemer **minimálne 3 cenových ponúk** získaných od rôznych potenciálnych dodávateľov na rovnaký alebo obdobný predmet zákazky.  Cenové ponuky nesmú byť staršie ako 6 mesiacov ku dňu predloženia ŽoNFP. Ak ceny služieb nezaznamenali na trhu zmenu, je možné pre účely prieskumu trhu použiť aj ponuky staršie ako 6 mesiacov, avšak zdôvodnenie tejto skutočnosti musí byť súčasťou dokumentácie k prieskumu trhu.  Pre účely vykonania prieskumu trhu sa za cenovú ponuku považuje:   * cenová ponuka získaná od potenciálneho dodávateľa (na základe jeho oslovenia), * identifikácia cien zákaziek zverejnených na elektronickom trhovisku, * identifikácia cien zo zmlúv na rovnaký alebo porovnateľný predmet zmluvy zistený v Centrálnom registri zmlúv, na webovom sídle povinnej osoby alebo v Obchodnom vestníku, * iný spôsob získania ceny, ktorý je zachytený písomne/preukázateľne.   Žiadateľ v rámci tejto prílohy ŽoNFP zároveň predkladá dokumenty/podklady preukazujúce spôsob stanovenia výšky jednotlivých oprávnených výdavkov uvedených v hárku Rozpočet projektu. |
| **Príloha č. 7 ŽoNFP: Uznesenie (výpis z uznesenia) obecného zastupiteľstva o schválení programu rozvoja obce a príslušnej územnoplánovacej dokumentácie (ak relevantné)** |
| **Formát predloženia prílohy: Sken (vo formáte .pdf) prostredníctvom ITMS** |
| V rámci tejto prílohy ŽoNFP predkladá žiadateľ :   * uznesenie (výpisu z uznesenia) obecného zastupiteľstva žiadateľa (a partnera, ak relevantné) o schválení programu rozvoja obce, resp. spoločného programu rozvoja obcí a/alebo * uznesenie (výpis z uznesenia) obecného zastupiteľstva žiadateľa (a partnera, ak relevantné) o schválení príslušnej územnoplánovacej dokumentácie (ak relevantné) resp. uznesenie (výpis z uznesenia) alebo iný dokument z ktorého je zrejmé schválenie územného plánu mikroregiónu (ak relevantné).   Ak obec na území ktorej sa projekt fyzicky realizuje nemá schválený územný plán obce / územný plán zóny a  nie je povinná mať vypracovanú územnoplánovaciu dokumentáciu, uznesenie k jej schváleniu žiadateľ nepredkladá a uvedené:   * **žiadateľ** uvedie v rámci tabuľky č. 7 formulára ŽoNFP –Popis projektu túto skutočnosť, resp. vymenuje obec/obce na ktorých území sa fyzicky realizuje projekt a ktoré nie sú povinné mať schválenú územnoplánovaciu dokumentáciu vrátane dôvodov pre ktoré sa povinnosť vypracovania územnoplánovacej dokumentácie na obec nevzťahuje.   V prípade, ak žiadateľ uviedol link na zverejnené uznesenie/uznesenia nepredkladá Prílohu č. 7 ŽoNFP. |
| **Príloha č. 8 ŽoNFP: Situačný nákres** |
| **Formát predloženia prílohy: Sken (vo formáte .pdf) prostredníctvom ITMS** |
| **Situačný nákres[[2]](#footnote-2) pre HAP 1, HAP 2 a HAP 3:**  **Žiadateľ predkladá čitateľný situačný nákres v odporúčanej mierke 1: 1600, ktorý obsahuje:**   * vyznačenie lokality určenej pre usporiadanie vlastníckych a užívacích pomerov k pozemkom formou JPÚ s vyznačením hraníc existujúceho osídlenia (aktivita HAP 1) a zároveň v prípade, ak žiadateľ bude realizovať HAP 2 a/alebo HAP 3, vyznačí taktiež hranice novo navrhovanej lokality, spolu so súpisom parciel pre danú lokalitu * vyznačenie umiestnenia existujúceho osídlenia, existujúcich stavieb občianskej vybavenosti; * hranice chránených území a ochranné pásma vodných zdrojov, ak je to relevantné; * existujúce pripojenia na rozvodné siete a kanalizáciu, komunikačnú sieť v dotknutej lokalite (HAP2, HAP3).   Žiadateľ takto vyznačí všetky obvody, ktoré sú predmetom ŽoNFP.  **Situačný nákres[[3]](#footnote-3) pre HAP 4:**  **Žiadateľ predkladá čitateľný situačný nákres v odporúčanej mierke 1: 1600, ktorý obsahuje** vyznačenie lokality určenej pre usporiadanie vlastníckych a užívacích pomerov k pozemkom formou JPÚ s vyznačením jeho hraníc. |

1. Dotknutá susediaca obec na účely výzvy je obec na území ktorej sa nachádza časť osídlenia MRK a/alebo rozšírenia osídlenia MRK a ktorá je odlišná od žiadateľa. [↑](#footnote-ref-1)
2. Napr. kópia katastrálnej mapy, mapa z verejne dostupných databáz [↑](#footnote-ref-2)
3. Napr. kópia katastrálnej mapy, mapa z verejne dostupných databáz [↑](#footnote-ref-3)